section_heading: Povijest
paragraph_text: Početkom 1990-ih, grupa Španjolaca, za koju se sumnja da je bila vezana s "pobunjenim" premijerom Seigerom, masovno je proizvodila putovnice Sealanda i prodavala ih istočnim Europljanima koji su htjeli prebjeći na zapad. Putovnica Sealanda pojavljuje se i u priči o ubojstvu poznatog dizajnera Giannia Versacea, a putovnice su se koristile i u još nekim kriminalnim djelima. Zbog masovne proizvodnje putovnica (procjenjuje se da ih je tiskano oko 150.000), Batesovi su zbog toga 1997. proglasili sve putovnice nevažećim.